**ПРОКУРАТУРА НА РЕПУБЛИКА БЪЛГАРИЯ**

**апелативна прокуратура – бургас**

**ТИПОВА ДЛЪЖНОСТНА ХАРАКТЕРИСТИКА**

**ЗА ДЛЪЖНОСТТА**  **„ПРОКУРОРСКИ ПОМОЩНИК” В АПЕЛАТИВНА ПРОКУРАТУРА - БУРГАС**

КОД ПО НКПД 26195014

Минимален ранг за заемане на длъжността –V-ти ранг се определя на новопостъпили съдебни служители без юридически стаж и IV-ти ранг - за новопостъпили съдебни служители с юридически стаж не по-малко от 3 г.

**ЦЕЛ И ОПИСАНИЕ НА ДЛЪЖНОСТТА**

Прокурорският помощник подпомага прокурорите в тяхната работа.

**ОСНОВНИ ЗАДЪЛЖЕНИЯ И ОТГОВОРНОСТИ**

* изготвя проекти на прокурорски актове;
* изготвя проекти на отговори на писма и сигнали;
* проучва, анализира и обобщава правната доктрина и съдебната практика по конкретни въпроси;
* изготвя писмени становища по конкретни въпроси;
* участва в изготвянето на проекти за инструкции, заповеди и други вътрешни актове;
* носи отговорност за изготвените проекти на документите, които е съставил;
* има задължения и носи отговорност за спазване законодателството на Република България, всички вътрешни правила, правилници и заповеди, касаещи дейността на ПРБ;
* прокурорския помощник изпълнява и други задачи, възложени му от Административния ръководител – Апелативен прокурор, неговите заместници и прокурорите в Апелативна прокуратура – Бургас, свързани с изпълнение на длъжността.

**ПОДЧИНЕНОСТ, ВРЪЗКИ И ВЗАИМОДЕЙСТВИЯ**

Административен ръководител

↓

Прокурорски помощник

Лицето заемащо тази длъжност носи отговорност за резултатите от изпълняваните от него функционални задължения. Има непосредствени взаимоотношения със служителите и магистратите; Има вътрешни и външни професионални контакти с органи и организации, в кръга на изпълняваните функционални задължения.

**ИЗИСКВАНИЯ ЗА ЗАЕМАНАТА ДЛЪЖНОСТ:**

За прокурорски помощник се назначава лице, което :

* е български граждани, граждани на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария;
* е навършило пълнолетие;
* не е поставено под запрещение;
* не е осъждано на лишаване от свобода за умишлено престъпление от общ характер;
* не е лишено по съответен ред от правото да заема определена длъжност;
* отговаря на изискванията за несъвместимост по чл. 340а, ал. 2 от ЗСВ;
* има висше образование по специалността "Право";
* е придобило юридическа правоспособност;
* притежава необходимите нравствени и професионални качества, съответстващи на Кодекса за етично поведение на българските прокурори и следователи;
* не е осъждано на лишаване от свобода за умишлено престъпление, независимо от реабилитацията;
* не е дисциплинарно освободен от длъжност изборен член на Висшия съдебен съвет за накърняване престижа на съдебната власт;
* не страда от психическо заболяване.

**Допълнителни изисквания:**

* Познаване на нормативната уредба, регламентираща дейността и компетентността на длъжността, която заема;
* компютърна грамотност- MS Office, Internet.